1600.

Godina **160** (**[[rimski brojevi|MDC]]**) bila je prijestupna godina koja počinje u subotu po gregorijanskom kalendaru odn. prijestupna godina koja počinje u utorak po 10 dana zaostajućem julijanskom kalendaru.

Ovo je za gregorijanski kalendar bila sekularna prestupna godina - deljiva sa 100 ali i sa 400; sledeća je bila 2000. 

## Događaji
* 1. 1. - Kraljevina Škotska usvojila 1. januar za početak godine - ranije je to bilo 25. marta, pa je 1599. trajala malo preko 9 meseci. 
* 24. 1. - Sebald de Weert možda otkrio Falklande. 
* 27. 1. - Koprivnički kapetan Alban Grasswein provalio do Slatine, zarobio Murat-agu i poharao okolna sela.
* 1. 2. - Hrvatski sabor se žali zbog toga što su Štajerci naselili "Vlahe" na crkvenim i plemićkim zemljama i jer krajiški kapetani drže Vlahe pod svojom kontrolom. 
* 4. 2. - Tycho Brahe i Johanes Kepler se prvi put sreli (u Češkoj). 
* 17. 2. - Giordano Bruno spaljen na lomači u Rimu. 
* 19. 2. - Kolosalna (VEI-6) eksplozija vulkana Huaynaputina u južnom Peruu će izazvati par ledenih zima na severnoj polulopti i Rusku glad 1601-03.
* april - Spahijska pobuna u Carigradu, ubijena Esperanza Malchi, *kira* (kontakt sa spoljnim svetom) Safiye Sultanije. 
* 19. 4. - Sa holandskog broda *Liefde*, ostatka trgovačke ekspedicije, preživeli su se iskrcali na japanskoj obali; među njima su i William Adams, prvi Englez u Japanu, i Jan Joosten van Lodensteijn, koji će postati "zapadni samuraji", šogunovi saradnici.

* svibanj, prvih dana - Ivanićki kapetan Gašpar Gleispach provaljuje u pakrački sandžak i dovodi 828 "Vlaha".
* 6. 5. - Vlaško-erdeljski vojvoda Mihaj Hrabri u Moldaviji zauzeo Sučavu, porazivši Žigmunda Batorija i moldavskog kneza Jeremiju Movilu - Mihaj će do septembra tako biti na čelu sve tri istorijske rumunske zemlje.
* lipanj - srpanj - Na inicijativu generala Lenkovića doselila se prva veća grupa "Vlaha" u (užu) Hrvatsku; u kolovozu im daje opustelu zemlju oko Gomirja (kaluđeri podižu manastir Gomirje).
* 2. 7. - Osamdesetogodišnji rat: bitka kod Nieuwpoorta je taktička anglo-holandska pobeda. 
* 29. 7. - Adolf von Schwarzenberg poginuo tokom gušenja vojničke pobune u Pápi; u ovo vrijeme veliki vezir Damad Ibrahim-paša prešao Dunav kod Osijeka.
* 8. 8. - U Gracu spaljeno 10.000 protestantskih knjiga.
* 8. 9. - Ibrahim-paša započeo opsadu Velike Kaniže, vojska na čelu s vojvodom de Mercœurom pokušavala pomoći tvrđavi. 
* 18. 9. - Bitka kod Mirăslăua - Giorgio Basta porazio Mihaja Hrabrog i Baba Novaka u Erdelju - Mihaj gubi tu zemlju; takođe tokom ovog meseca Poljaci vratili Jeremiju Movilu na čelo Moldavije. 
* 22. 9. - Mlečani se iskrcali sa 300 Arbanasa i opljačkali grad Ledenice, od kastela ih suzbio Martin Posedarski i dr..

* 6. 10. - U toku svadbenih svečanosti (venčanje Marije Mediči i Anrija IV preko posrednika) u Firenci prikazana rana opera "Euridika" Jacopa Perija. 
* ca. 7. 10. - Uskoci napravili štetu Mlečanima na Pagu. 
* 8. 10. - Ustav San Marina. 
* oktobar - Poljaci (Jan Zamoyski) postavili Simiona Movilu za vladara u istočnoj Vlaškoj. 
* 20. 10. - **[[Velika Kaniža]]** se predala Turcima, postaće sedište Kaniškog ejaleta (njen kapetan Georg Paradeiser će biti pogubljen zbog gubitka). 
* 21. 10. - Bitka kod Sekigahare čini Tokugawa Ieyasua najmoćnijim čovekom u Japanu.
* jesen - Persijsko poslanstvo u Evropu (1599-1602) stiglo u Prag kod cara Rudolfa II.
* prosinac - Habsburzi i Mlečani dogovorili da će uskoci iz Senja biti preseljeni u Otočac, za sprovedbu određen Joseph von Rabatta. 
* 17. 12. - Maria de' Medici se udala za kralja Anrija IV u Lionu; 
* 31. 12. - Istočnoindijska kompanija dobila kraljevsku povelju od Elizabete I.

### Tokom/tijekom godine
* Deli Marko ranjen, zarobljen i poslan u Carigrad odakle je kasnije pobegao.
* Popaljeni neki gradovi u turskoj Slavoniji.
* 1597-1600 - Mnogi Vlasi/Srbi se preselili iz osmanske u habsburšku Slavoniju; 1600-05 veće naseljavanje Srba u užu Hrvatsku (Gomirje, Vrbovsko, Moravice, Lič), ali i kasnije tokom stoleća.
* Legrad nakratko pod turskom vlašću. 
* 1599-1600 - U Hrvatskoj hara kuga. 
* Šekspir: *[[A Midsummer Night's Dream]]* i *[[The Merchant of Venice]]*. 
* *[[De Magnete]]* Williama Gilberta objašnjava Zemljino magnetsko polje. 
* Dželalijske pobune: Karayazici Abdulhalim potkupljen (i zavaran) tako što je postavljen za sandžakbega u Amasiji. 
* Počeo Poljsko-švedski rat (1600-1611): u pitanju je Livonija i porodični sukob između Sigismunda III Vase i strica Karla IX.

## Rođenja

* 17. 1. - Pedro Calderón de la Barca, dramatičar i književnik († 1681)
* 28. 1. - Giulio Rospigliosi, papa Klement IX. († 1669)
* 3. 3. - Gheorghe Ghica, knez Vlaške, začetnik familije († 1664)
* 19. 11. - Karlo I., kralj Engleske, Irske i Škotske († 1649)
* ? - Claude Lorrain, slikar († 1682)
* ? - Frans Banning Cocq, centralni lik Rembrantove "Noćne straže" († 1655?)

## Smrti

* 17. 2. - Giordano Bruno, filozof (* 1548)
* april - Esperanza Malchi, saradnica Safiye-sultanije 
* 4. 5. - Jean Nicot, diplomata po kome je nazvan nikotin (* 1530)
* 29. 7. - Adolf von Schwarzenberg, habsburški vojnik (* 1547)
* septembar - Claude Le Jeune, kompozitor (* 1528-30)
* 13. 12. - Šimun Budinić, književnik (* 1530-35)
* ? - Gelibolulu Mustafa Âlî, osmanski istoričar i književnik (* 1541)
* ? - Bâkî, osmanski pesnik (* 1526)
* ? - Mustafa Selaniki, osmanski istoričar

## Reference

;Literatura
* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)
* *Historija naroda Jugoslavije II*, Školska knjiga Zagreb, 1959